kardosdrur/scandi-wiki huggingface dataset:
Christian Günther zu Stolberg-Stolberg

Christian Günther zu Stolberg-Stolberg (født 9. juli 1714, død 22. juni 1765 i Aachen) var rigsgreve, overhofmester og pioner inden for landboreformer.

Liv og gerning

Opvækst og tidlige år 
Han var søn af rigsgreve Christoph Friedrich zu Stolberg-Stolberg og Henriette Cathrine (født Rigsfriherreinde Bibra). Han forlod hjemmet som ung, blev opdraget i Wernigerode og studerede i Halle. Faderen havde i sit testamente besluttet, at de to sønner skelle dele det arvede gods efter hans død, men godset var forgældet, og i stedet nåede brødrene en aftale, hvorefter broderen arvede hele godset men skulle betale et fast beløb til Christian. Broderen holdt imidlertid ikke denne aftale, så Christian måtte klare sig selv. Takket være hans slægtning grev C.E. Stolberg-Wernigerodes mellemkomst blev han i 1738 ansat som kaptajn ved Livgarden til fods. I 1744 blev han udnævnt til amtmand i Segeberg. Den 26. maj 1745 blev han gift med Christiane Charlotte Friedrike Grevinde Castell-Remlingen.

Landbrugsreformpioner 
Enkedronning Sophie Magdalene, som var en fjern slægtning, udnævnte ham i 1756 til sin overhofmester og jægermester. I 1757 blev han udnævnt til hvid ridder og i 1759 til gehejmeråd. Han var pietist og udviste stor hensyntagen til andre, dårligere stillede mennesker, således ophævede han vornedskabet på sin gård Stedingshof ved Bramstedt, og inspireret af resultaterne af denne reform lod enkedronningen på hans opfordring på Hirschholm Gods gennemføre en reform hvorved hovedgårdens jord i 1759 blev frasolgt mens bønderne i 1761 blev gjort til arvefæstere, det vil sige i realiteten til selvejere med fri rådighed over deres gård så længe, de betalte den årlige afgift, og bøndernes hoveri og korntiende blev erstattede af en pengeafgift. Dette forbedrede bøndernes vilkår betydeligt og forbedrede samtidig godsets økonomi. Som følge heraf lod enkedronningen opstille en mindestøtte til hans ære.

Død 
Han døde den 22. juni 1765 i Aachen under en rejse. Hans enke købte i 1766 Rungstedgaard og inviterede hertil herrnhutiske kvinder. Hun døde i København den 22. december 1773, otte år efter sin ægtefælle, og blev efter eget ønske begravet på Birkerød Kirkegård.

Noter

Litteratur 
 Lisbet Hein: "Fra bonde til borger. Træk af udviklingen på Hørsholmegnen" (i: Landboliv. Nordsjælland gennem 200 år; Frederiksborg Amts Historiske Samfund 1988;; s. 57-68) 

Landbrug
São Tomé og Príncipe ved sommer-OL 2020

São Tomé og Príncipe deltog under Sommer-OL 2020 i Tokyo som blev afviklet i perioden 23. juli til 8. august 2021.

Medaljer

Medaljevinderne

Referencer 

Lande ved sommer-OL 2020
2020
Katja Stokholm

Katerina Stokholm (født 20. juni 1996 i Odense) også kendt som Katja Stokholm, er en dansk model og skønhedsdronning, der blev kronet til Miss Denmark 2019 og vil repræsentere Danmark i Miss Universe.

Noter 

Deltagere i Miss Universe
Modeller fra Danmark
Fotomodeller fra Danmark
Noss

Noss kan have flere betydninger:

 Noss, England
 Noss, Shetland Mainland, Skotland
 Isle of Noss, Shetlandsøerne, Skotland
Kobbelled

Kobbelled (dansk) eller Koppelheck (tysk) er en landsby i det nordlige Tyskland, beliggende mellem Lepping/Snogholm i vest, Bonsbjerg/Hunhoved i øst og Rørmose/Lygtoft i syd tæt ved Gelting Bugt i det nordøstlige Angel, Sydslesvig. Landsbyen hører administrativt under Nisvrå kommune. Den ligger i et langstrakt lavland omkring Løgtoft Mølleå med gode jordbundsforhold. I kirkelig henseende hører byen til Eskeris Sogn. Sognet lå i Ny Herred (Flensborg Amt, Hertugdømmet Slesvig), da området tilhørte Danmark.

Stednavnet blev første gang i 1765. Byen har sit navn af beliggenheden ved ledet (indkørslen) til et kobbel, altså en indhegnet mark (sml. latinsk copula, også Kobbelgård ved Horsens) på grænsen mellem Udmark og Nisvrå godser. På angeldansk (sønderjysk) udtales stednavnet Kåffellej eller Koffellei. Kobbelled var tidligere en selvstændig kommune. Den havde i 1970 213 indbyggere og rådede over et areal på 295 ha. Samme år blev den indlemmet i Nisvrå kommune.

Noter 

Byer i Angel
Anette Jensen

Anette Jensen er navnet på flere personer:
 Anette Jensen (kvindesagsforkæmper) (1856-1942) - dansk kvindesagsforkæmper
 Anette Jensen (skytte) (født 1986) - dansk skytte

Se også
 Annette Jensen (født 1991) - dansk håndboldspiller
Kasper Rune Larsen

Kasper Rune Larsen (født 1986 i Vejle) er en dansk filminstruktør. Han er uddannet på den AarhusIanske filmskole Super 8's instruktørlinje, hvor han også var fungerende formand under uddannelsen. Hans afslutningsfilm Danmark fik premiere fik dansk premiere på CPH:PIX i 2017 og international premiere på Berlinalen 2018.

Filmografi 
 Danmark (2017)
 The Man Who Didn't (2013)
 Epoke (2012)
 I forreste kamplinje (2012)

Kilder

Eksterne henvisninger 
 

Filminstruktører fra Danmark
Defecto

Defecto er et dansk melodisk/progressivt metalband. Bandet blev etableret i 2011, da producer Flemming Rasmussen indledte et samarbejde med forsanger Nicklas Sonne. Bandet består af frontmand, sanger og guitarist Nicklas Sonne, lead guitarist Frederik Møller, trommeslager Mikkel Christensen og bassist Thomas Bartholin. Defecto optrådte på Copenhell i 2016 samt 2018, og har desuden i 2017 spillet som opvarmning for både Metallica i Royal Arena samt Rammstein på Fængslet i Horsens.

I 2012 udsendte gruppen en selvbetitlet promo-EP med seks numre. Den modtog fire ud af fem point i Devilution.

Gruppens debutalbum, Excluded udkom den 16. marts 2016. Albummet modtog fem ud af fem point i Devilution, tre ud af seks stjerner i musikmagasinet GAFFA og ni ud af ti point hos heavymetal.dk.

Deres andet album, Nemesis udkom 1. december 2017 og blev generelt modtaget med gode anmeldelser både i Danmark og i udlandet. Heraf kan der nævnes seks ud af seks stjerner i GAFFA sverige, fire uf af seks stjerner i GAFFA danmark, ti ud af ti på powerofmetal.dk, otte ud af ti point på heavymetal.dk, mens Devolution kun gav én ud af fem point.

I 2019 indledte Defecto et samarbejde med tv-vært Jakob Stegelmann og Troldspejlet, som bl.a. udmundede i tre udsolgte koncerter spillet med Aarhus Symfoniorkester under titlen "Troldspejlet in Symphony".

Diskografi 
 Defecto (2012, EP)
 Excluded (2016)
 Nemesis (2017)
 Duality (2020)

Referencer

Eksterne henvisninger 
 Bandets officielle hjemmeside 
 

Metalgrupper fra Danmark
Musikgrupper fra 2011
Niki Topgaard

Niki Topgaard (født 8. maj 1985 i Hillerød) er en dansk youtuber, som kendt for sin youtubekanal Niki Topgaard, der i oktober 2023 havde 355.000 abonnenter, og hvor han laver sketches og anden komik. Der er uploadet over 200 videoer på youtubekanalen.

Karriere 
I 2006 startede Niki Topgaard sammen med sin ven Ronnie Skov youtubekanalen ronikycomedy.   Programmet blev også sendt på Kanal København. Hvert af de syv afsnit af serien Carsten og Pædagogen havde per ultimo 2021 været vist over 400.000 gange, heraf to (afsnit 6 og 7) over 1 million gange. 

I 2006 startede Topgaard sig egen youtubekanal, ziltox produktion, som dog lukkede igen i 2015.

I 2015 startede Topgaard kanalen Niki Topgaard Movietalk, der i september 2023 havde over 112.000 abonnenter. En gennemgående serie var Movie Locations, hvor Topgaard rejste rundt og besøgte steder, hvor kendte film er blevet optaget. Her opnåede afsnittet Movie Locations - Harry Potter over 1,8 millioner visninger og afsnittet Movie Locations - Star Wars over 753.000 visninger.

I 2018 startede Topgaard en ny youtubekanal, denne gang med navnet Niki Topgaard. Kanalen viser comedy og sketches på dansk. De to afsnit af Piloterne (2020 og 2021) havde ultimo 2021 været vist hhv. 2,7 og 0,97 millioner gange. Afsnittet Julenissen 3 havde også opnået 1 million visninger, og i alt mere end 20 indslag havde over 200.000 visninger.

Andre aktiviteter 
Topgaard har haft en rolle i spillefilmen Fuglene over sundet (2016), lagt stemme til tegnefilmen Angry Birds 2 (2019) samt været instruktør og manuskriptforfatter på filmen Exsecratus (2009).

Hæder 
I YouTube-prisuddelingen Guldtuben 2018 modtog Niki Topgaard prisen som "Årets rising star" samt sammen med Alexander Husum prisen for "Årets teamwork".

Filmografi

Diskografi

Singler 
 
 Cola 24/7 (feat. Chief 1)
 Prank Bro (feat. Niki Topgaard) med Alexander Husum
 300 Tusum (Alexander Husum, feat. Mika og Tobias, Niki Topgaard, Armin/Armin Merusic, Guld Dennis, Eiqu Miller)

Album 

 Niki og Morten (med Morten Hvid) og  Niki Topgaard.
 
 You and I Niki og Morten (med Morten Hvid) og Niki Topgaard.

 Way of Life Niki og Morten (med Morten Hvid) og Niki Topgaard.

 Forbidden Love Niki og Morten (med Morten Hvid) og Niki Topgaard.

 Like an Angle Niki og Morten (med Morten Hvid) og Niki Topgaard.

 The Past Niki og Morten (med Morten Hvid) og Niki Topgaard.

 Beautiful Niki og Morten (med Morten Hvid) og Niki Topgaard.

 Life is Love Niki og Morten (med Morten Hvid) og Niki Topgaard.

Referencer

Eksterne henvisninger 
 Niki Topgaard på YouTube
Niki Topgaard Movietalk på YouTube (engelsk og dansk, blanding)
 
 DR.dk - YouTubere laver video om sikkerhed til nytår artikel fra d. 20 december 2018
 Niki Topgaard og Simon Langhoff (2021) Den Store Samling. Blu-ray disc. Nordisk Film, 18. november 2021.

YouTubere fra Danmark
Skuespillere fra Danmark
Office of Fair Trading

Office of Fair Trading var et ikke-ministerielt regeringsdepartement i Storbritannien, som blev etableret af Fair Trading Act 1973, der sikrede både forbrugerbeskyttelse og antitrust. Departementet blev opløst i 2014.

Storbritanniens politik
Snood

Snood eller snodd er navnet på et grovmasket hårnet. Det kendetegnes ved at ligne et lille net med huller om nakkeknuden. Snood var først i brug i 1850'erne, men blev først mode under 2. verdenskrig.

Hår
Natura 2000-område nr. 139 Øvre Mølleådal, Furesø og Frederiksdal Skov

Natura 2000-område nr. 139 Øvre Mølleådal, Furesø og Frederiksdal Skov  er et Natura 2000-område der består af habitatområderne H103 og fuglebeskyttelsesområde F109 og har et areal på 1.987 hektar, hvoraf 1.484 ha er statsejet. I og omkring den vestlige del af Natura 2000-området ligger Naturpark Mølleåen, der er et sammenhængende naturområde på 50 km².

Områdebeskrivelse 
Natura 2000-området indeholder den øvre del af Mølleådalen med vandløbet Hestetangs Å/Vassingerødløbet, de store søer Furesø, Farum Sø, Bastrup Sø og Buresø, adskillige moser samt løvskovene Ganløse Eged, Terkelskov og Frederiksdal Skov. Bastrup Sø er Mølleåsystemets kildesø.
Ved den vestlige ende af Farum Sø ligger Farum Sortemose. Tidligere var der i mosen åbne enge og kær, der anvendtes til græsning og høslæt; i dag er den mange steder stærkt tilgroet med pil og birk.
Syd for søen ligger Sækken, der består af birke-ellesump og lysåbne moseområder med hængesæk.

Vaserne er et moseområde dannet ved Furesøens største vig, Store Kalv. Mosen består af
tørvegrave, enge, rørskovsarealer og navnlig af ellesumpe iblandet birk og pil. Sumpene har bevaret et urskovsagtigt præg med træernes høje rodnet ude i vandet og mange væltede stammer.
Tørvegravene er levested for stor kærguldsmed og lys skivevandkalv og de lysåbne mosearealer for sumpvindelsnegl. Også plettet rørvagtel har med års mellemrum ynglet her. I Vaserne ligger Olsens Sø, som er en mindre sø med rimeligt klart vand og en veludviklet undervandsvegetation.

Småsøerne, som ligger mellem Bastrup Sø og Buresø, er et særdeles fint rigkærsområde med stor
artsrigdom og mange sjældne plantearter. Den lille skæv vindelsnegl findes i flere af områdets
rigkær.

Natura 2000-området ligger i Egedal , Furesø , Rudersdal , Lyngby-Taarbæk, Allerød og Frederikssund Kommuner i Vandområdedistrikt II Sjælland i vandplanopland 2.2 Isefjord og Roskilde Fjord og 2.3 Øresund

Fredninger 
Der er flere fredede arealer der helt eller delvist ligger i Natura 2000 området, bl.a. ved Frederiksdal, Vaserne, Bastrup- og Bure Sø, Mølleådalen, , Ryget Skov og Ryethøj, Sortemose (en del af Mølleåfredningen) og Krogenlund Mose.

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Kort over området på miljoegis.mim.dk
 Naturplanen 
 Basisanalysen 2016-21

Natura 2000-planer
EU-habitatområder i Danmark
Fuglebeskyttelsesområder i Danmark
Fredede arealer i Danmark
Lokaliteter i Egedal Kommune
Lokaliteter i Frederikssund Kommune
Lokaliteter i Rudersdal Kommune
Lokaliteter i Lyngby-Taarbæk Kommune
Lokaliteter i Allerød Kommune
Furesø Kommunes geografi
Lærkeskolen

Lærkeskolen er en offentlig folkeskole i Stenløse der inkluderer 0. til og med 9. klassetrin.

Til skolen er tilknyttet SFO og ungdomsskole, ligesom Stenløse Idrætsforening holder til på skolens område.

Folkeskoler i Egedal Kommune
Joseph Ryan

Joseph A. "Joe" Ryan var en amerikansk roer og olympisk guldvinder.

Ryan vandt guld i toer uden styrmand ved OL 1904 i St. Louis, i hvad der var hans eneste OL-deltagelse nogensinde. Det var samtidig første gang toer uden styrmand var på OL-programmet. Hans makker i båden var Robert Farnan. I den rent amerikanske finale vandt parret guld foran John Mulcahy og William Varley, der tog sølvmedaljerne, samt Joseph Buerger og John Joachim, der fik bronze.

OL-medaljer 
 1904:  Guld i toer uden styrmand

Referencer

Eksterne henvisninger 

Roere fra USA
Willy Rösingh

Wilhelm "Willy" Hermann Conrad Enno Rösingh (født 2. december 1900 i Amsterdam, død 5. juni 1976 sammesteds) var en hollandsk roer og olympisk guldvinder.

Rösingh blev olympisk mester under OL 1924 i Paris. Han vandt i toer uden styrmand sammen med Teun Beijnen. Fem både var tilmeldt i disciplinen, men kun tre stillede op. Alligevel insisterede arrangørerne på at afholde indledende heat, hvor de to hollændere kom til at ro alene, mens briterne og franskmændene roede mod hinanden. Franskmændene og hollænderne var dermed direkte i finalen, mens briterne måtte ro et opsamlingsheat(!) Imidlertid måtte de opgive at stille op i finalen på grund af en skade, og dermed blev finalen en direkte kamp mellem Beijnen og Rösingh og franskmændene Maurice Monney-Bouton og Georges Piot. Her var hollænderne stærkest og førte klart efter 1000 m. Franskmændene kæmpede for at komme tilbage, men måtte i sidste ende se guldet gå til modstanderne mere end to sekunder foran.

Beijnen og Rösingh stillede også op ved EM nogle uger efter OL i 1924, og her vandt de guld i toer med styrmand samt sølv i toer uden styrmand.

OL-medaljer 
 1924:  Guld i toer uden styrmand

Referencer

Eksterne henvisninger 

Roere fra Holland
Personer fra Amsterdam
Deltagere for Holland ved sommer-OL 1924
Olympiske mestre fra Holland
Kurt Moeschter

Kurt Moeschter (født 28. marts 1903, død 26. juni 1959) var en tysk roer og olympisk guldvinder.

Moeschter, der stillede op for Ruderverein Hellas i Berlin, roede toer uden styrmand sammen med Bruno Müller, og duoen vandt det tyske mesterskab tre år i træk fra 1927. De var desuden begge med i en firer uden styrmand, der blev nummer tre ved det tyske mesterskab i 1927 og nummer et året efter.

Ved OL 1928 i Amsterdam stillede han og Müller op i toeren, og de vandt først deres indledende heat, hvorpå de i semifinalen besejrede John Schmitt og Paul McDowell i semifinalen. I finalen vandt tyskerne guld foran briterne Terence O'Brien og Robert Nisbet, der fik sølv, mens det amerikanske par tog bronzemedaljerne. 

I sit civile liv var Moeschter kontorist. Efter anden verdenskrig arbejdede han som rotræner.

OL-medaljer 
 1928:  Guld i toer uden styrmand

Referencer

Eksterne henvisninger 

Roere fra Tyskland
Deltagere for Tyskland ved sommer-OL 1928
Olympiske mestre fra Tyskland
Bruno Müller

Bruno Müller (født 11. oktober 1902, død 8. juni 1975) var en tysk roer og olympisk guldvinder.

Müller, der stillede op for Ruderverein Hellas i Berlin, roede toer uden styrmand sammen med Kurt Moeschter, og duoen vandt det tyske mesterskab tre år i træk fra 1927. De var desuden begge med i en firer uden styrmand, der blev nummer tre ved det tyske mesterskab i 1927 og nummer et året efter.

Ved OL 1928 i Amsterdam stillede han og Moeschter op i toeren, og de vandt først deres indledende heat, hvorpå de i semifinalen besejrede John Schmitt og Paul McDowell i semifinalen. I finalen vandt tyskerne guld foran briterne Terence O'Brien og Robert Nisbet, der fik sølv, mens det amerikanske par tog bronzemedaljerne. 

I sit civile liv var forsikringsagent.

OL-medaljer 
 1928:  Guld i toer uden styrmand

Referencer

Eksterne henvisninger 

Roere fra Tyskland
Deltagere for Tyskland ved sommer-OL 1928
Olympiske mestre fra Tyskland
Willi Eichhorn

Willi Eichhorn (født 23. august 1908, død 25. maj 1994) var en tysk roer og olympisk guldvinder.

Eichhorn roede primært toer uden styrmand, og i denne båd blev han nummer to ved de tyske mesterskaber i 1932 og nummer tre i 1934. Disse to gange roede han sammen med Walter Zahn, men i 1935 kom han til at ro sammen med Hugo Strauß, og de blev toere ved de tyske mesterskaber dette år. Året efter blev de tyske mestre, og dermed blev de udtaget til OL 1936 i Berlin. De vandt deres indledende heat og var dermed direkte i finalen. Her førte danskerne Harry Larsen og Peter Richard Olsen en stor del af løbet, men de lavede imidlertid en styrefejl, der gjorde, at Eichhorn og Strauß indhentede dem. Tyskerne måtte imidlertid kæmpe hårdt for sejren, men danskerne gik ned til sidst og var over tre sekunder efter i mål, men vandt dog sølv foran argentinerne Horacio Podestá og Julio Curatella, der fik bronze.

Eichhorn og Strauß vandt i 1938 endnu en sølvmedalje ved de tyske mesterskaber.

OL-medaljer 
 1936:  Guld i toer uden styrmand

Referencer

Eksterne henvisninger 

Roere fra Tyskland
Deltagere for Tyskland ved sommer-OL 1936
Olympiske mestre fra Tyskland
Hugo Strauß

Hugo Strauß (født 25. juni 1907 i Mannheim, død 1. november 1941 i Sverdlovsk oblast, Rusland) var en tysk roer og olympisk guldvinder.

Strauß roede primært toer uden styrmand, og i denne båd blev han nummer to ved de tyske mesterskaber i 1935 sammen med Willi Eichhorn. Året efter blev de tyske mestre, og dermed blev de udtaget til OL 1936 i Berlin. De vandt deres indledende heat og var dermed direkte i finalen. Her førte danskerne Harry Larsen og Peter Richard Olsen en stor del af løbet, men de lavede imidlertid en styrefejl, der gjorde, at Eichhorn og Strauß indhentede dem. Tyskerne måtte imidlertid kæmpe hårdt for sejren, men danskerne gik ned til sidst og var over tre sekunder efter i mål, men vandt dog sølv foran argentinerne Horacio Podestá og Julio Curatella, der fik bronze.

Eichhorn og Strauß vandt i 1938 endnu en sølvmedalje ved de tyske mesterskaber. Samme år blev han præsident i den nystiftede Mannheim Eis- und Rollschuhclub (senere Mannheim ERC og Adler Mannheim).

Strauß blev også medlem af SS-Totenkopf-Standarte "Thuringia", og han blev som soldat i den tyske værnemagt dræbt på østfronten under 2. verdenskrig.

OL-medaljer 
 1936:  Guld i toer uden styrmand

Referencer

Eksterne henvisninger 

Roere fra Tyskland
Personer fra Mannheim
Deltagere for Tyskland ved sommer-OL 1936
Olympiske mestre fra Tyskland
Wolfgang Mager

Wolfgang Mager (født 24. august 1952 i Kamenz) er en tysk tidligere roer og dobbelt olympisk guldvinder.

Karriere 
Mager roede i begyndelsen af karrieren toer med styrmand og blev juniorverdensmester i denne båd i 1970 sammen med blandt andet Siegfried Brietzke.

Han deltog første gang ved OL i 1972 i München, hvor han sammen med Brietzke stillede op i toer uden styrmand, og de vandt deres indledende heat sikkert og derpå ligeledes deres semifinale. I finalen var de igen overlegne og vandt med næsten fire sekunders forspring til schweizerne Heini Fischer og Fredy Bachmann, mens hollænderne Roel Luynenburg og Ruud Stokvis fik bronze.

Fra 1974 og frem koncentrerede han sig om fireren uden styrmand, og han han var med til at blive verdensmester i denne disciplin allerede første år, en bedrift han gentog året efter.

Ved OL 1976 i Montreal var østtyskerne derfor storfavoritter, og de stillede med samme besætning, som havde vundet VM de to foregående år: Andreas Decker, Stefan Semmler, Siegfried Brietzke og Mager. De indledte med at vinde deres heat i ny olympisk rekordtid, hvilket de gentog i semifinalen. I finalen var de igen dominerende og vandt guldet sikkert, mens Norge fik sølv og Sovjetunionen bronze.

Østtyskerne fortsatte med at dominere klassen og vandt VM-guld i 1977 og 1979, men måtte se Sovjetunionen vinde i 1978, mens østtyskerne fik sølv dette år. Den østtyske besætning forblev i disse år den samme, som havde vundet OL-guld i 1976.

Til OL 1980 i Moskva var østtyskerne derfor igen store favoritter, men Mager kom kort før legene alvorligt til skade med en hånd og måtte derfor erstattes af Jürgen Thiele og gik derpå glip af endnu en olympisk guldmedalje.

Mager var gymnasielærer af profession.

OL-medaljer 
 1972:  Guld i toer uden styrmand
 1976:  Guld i firer uden styrmand

Referencer

Eksterne henvisninger 

Roere fra Tyskland
Deltagere for DDR ved sommer-OL 1972
Deltagere for DDR ved sommer-OL 1976
Olympiske mestre fra DDR
Jörg Lucke

Jörg Lucke (født 7. januar 1942 i Berlin) er en tysk tidligere roer og dobbelt olympisk guldvinder.

Karriere

Roning 
Lucke begyndte sin karriere i toer uden styrmand og vandt sammen med Heinz-Jürgen Bothe det østtyske mesterskab i denne båd i 1963, 1965 og 1968. I begyndelsen af sin karriere vandt han også en VM-bronzemedalje for DDR i 1965 i otteren.

Han stillede op ved OL 1968 i Mexico City sammen med Bothe i toeren uden styrmand, men de blev blot nummer tre i indledende heat. De vandt dog sikkert deres opsamlingsheat og klarede sig derpå videre til finalen via en tredjeplads i semifinalen. Finalen blev et tæt løb mellem Lucke og Bothe samt amerikanerne Philip Johnson og Larry Hough og endte med, at østtyskerne sejrede med 0,15 sekund, og amerikanerne fik sølv, mens danske Peter Christiansen og Ib Larsen fik bronze. 

I 1969 vandt han en EM-sølvmedalje i firer med styrmand, men fra 1971 kom han med i en toer med styrmand sammen med Wolfgang Gunkel og styrmand Klaus-Dieter Neubert, og denne besætning blev østtyske mestre og europamestre dette år. 

Trioen var sammen med båden fra Tjekkoslovakiet favoritter ved OL 1972 i München, og den østtyske båd vandt da også planmæssigt det indledende heat og semifinalen. I finalen var de klart bedst og sejrede med et forspring på over to sekunder til tjekkerne, mens Rumænien vandt bronze.

Gunkel, Lucke og Neubert blev østtyske mestre i 1973 og 1974 samt europamestre i 1973, mens de vandt VM-sølv i 1974. I 1975 blev Neubert udskiftet med Bernd Fritsch som styrmand, og båden vandt igen det østtyske mesterskab dette år, fulgt op af VM-titlen. I alt vandt han ti østtyske mesterskaber i forskellige både mellem 1961 og 1975.

Videre karriere 
Lucke var udlært elektronikmekaniker og arbejdede efter sin aktive sportskarriere med dette fag. Desuden var han også fotograf og forretningsmand.

OL-medaljer 
 1968:  Guld i toer uden styrmand
 1972:  Guld i toer med styrmand

Referencer

Eksterne henvisninger 

Roere fra Tyskland
Personer fra Berlin
Deltagere for DDR ved sommer-OL 1968
Deltagere for DDR ved sommer-OL 1972
Olympiske mestre fra DDR